ऋषिगौतमकृतं शङ्करस्तोत्रम् 

ऋतं सत्यं परं ब्रह्म पुरुषं कृष्णपिङ्गलम् ।
ऊर्ध्वरेतं विरूपाक्षं विश्वरूपं भजान्वहम् ॥ 

यो वेदान्तौघमृग्यात्मा यो वेदान्तशिरोमणिः ।
तमेव देवदेवेशं भज शङ्करमन्वहम् ॥ 

यो विष्णुमौलिमन्दारमकरन्द्रार्दपादुकः ।
तमेव देवदेवेशं भज शङ्करमन्वहम् ॥

कन्दर्पदर्पदमनो यो नित्यो यो मनोन्मनः ।
तमेव देवदेवेशं भज शङ्करमन्वहम् ॥ 

विदारितनृसिम्हो यो योऽसौ शारभरूपधृक् ।
तमेव देवदेवेशं भज शङ्करमन्वहम् ॥ 

यतः सर्वमभूद्दृश्यं जगदेतच्चराचरम् ।
तमेव देवदेवेशं भज शङ्करमन्वहम् ॥ 

यद्भयात्पवते वातो यद्भीत्योदेति भानुमान् ।
तमेव देवदेवेशं भज शङ्करमन्वहम् ॥ 

यद्भयादनलेन्द्रौ च स्वस्वकर्मणि तिष्ठतः ।
तमेव देवदेवेशं भज शङ्करमन्वहम् ॥ 

यो अग्नावोषधीष्वप्सु विश्वं व्याप्याधितिष्ठति ।
तमेव देवदेवेशं भज शङ्करमन्वहम् ॥ 

योऽनन्तो निष्कलोऽनन्तो निर्गुणो निरुपाधिकः ।
तमेव देवदेवेशं भज शङ्करमन्वहम् ॥ 

यः सर्वकर्ता सर्वात्मा सर्वसाक्षी सदाशिवः ।
तमेव देवदेवेशं भज शङ्करमन्वहम् ॥ 

॥ इति शिवरहस्यान्तर्गते ऋषिगौतमकृतं शङ्करस्तोत्रं सम्पूर्णम् ॥
❤️
🪷🌿🌷🍃🏵️🌺🌱🌹💐🚩
🪷🍁🌺🌸🌼🪻🌼🏵️🌾
🙏🙏
#ॐ_नमः_शिवायः
#हर_हर_महादेव_शिव_शंभू_ॐ 
#ॐ_नमः_पार्वती_पतये_हर_हर_महादेव 
#Sanatan🚩 
#Sanatani🚩 
#SanatanHinduDharm🚩 
#SanatanHinduDharma🚩